JohanHeinsen/ENO huggingface dataset:
Viborger Samler, 1838-04-24
Viborg. J Søndags confirmeredes i Domkirken af Hs. H. Hr. Stiftsprovst Ridder Schjødte 20 Drenge og 18 Piger; i Søndresogns Kirke af Hr. Pastor Ursin 20 Drenge og 17 Piger, ialt 75.
Viborger Samler, 1838-04-24
Ledigt Embede. Sjællands Stiftsprovstie og Frue Sognekald i Kjøbenhavn, 1,200 Rd. Paa Embedet hviler en Pension af 800 Rbd. til den entledigede Sognepræst. – Districtschirurgicatet paa Langeland.
Viborger Samler, 1838-04-24
Befordringer og Afgang. Under det danske Cancellie: Under 14de d. M. er Stiftsprovst over Sjællands Stift og Sognepræst ved Vor Frue Kirke i Kjøbenhavn, Professor H. G. Clausen, Ridder af Dannebrogen og Dannebrogsmand, efter Ansøgning, i Naade entlediget med Pension.
Viborger Samler, 1838-04-24
(Børs-Coursen, af 20de April, er uforandret.)
Viborger Samler, 1838-04-24
AVERTISSEMENTS. Af Viborg Amts Fattigkasses Midler, kan, mod anordningsmæssig Sikkerhed, i førstkommende Juni Termin erholdes tillaans 700 Rbd. Sedler. Bemeldte Sum søges fortrinligen anbragt til Jndkjøb af indfriede og cederede Bankhæftelses-Obligationer. Skrivtlige Begjeringer herom bedes indsendte til Viborg Amtstue. Den 21de April 1838. En Teglbrænder kan i tilstundende Sommer paa fordeelagtige Vilkaar erholde en Teglovn, i hvis Nærhed er fortrinlig godt Leer og fornøden Tørveskiær, i Forpagtning, naar han derom melder sig hos Bertel Jversen i Skræe, Thorning Sogn, Viborg Amt. Byg, Havre, Boghvede, Vikker og Havre, tjenlig til Sæd, er at faae hos L. Worre.
Viborger Samler, 1838-04-24
Da intet antageligt Bud er skeet paa mine forhen til Salg underhaanden averterede Eiendomme, saa bliver efter Overeenskomst med Auctionsretten følgende mig tilhørende Eiendomme opraabte til absolut Bortsalg, om nogenlunde antageligt Bud skeer, ved een eneste offentlig Auction, som afholdes Onsdagen den 16de Mai næst Formiddag Kl. 10, nemlig: 1) Min eiende og paaboende Gaard, beliggende paa denne Byes Torv, bestaaende af 77 Fag for det meste grundmurede og teglhængte i 4re Længder med deriværende vel indrettede Farveri med alt Tilbehør. 2) 1 Stk. Jord i Byens vestre Mark paa den saakaldede Langtoft af Hartkorn 2 Skpr. 2 Fdkr. 1 1/2 Alb. 3) 1 Stk. Jord i Byens nørre Mark af Hartkorn 6 Skpr. 12 Alb. 4) 1 Stk. Jord i Byens syndre Mark i den saakaldede Hestevig af Hartkorn 5 Skpr. 1 1/2 Alb. og 5) 4 Stk. af de saakaldede Bisgaard Jorder i Byens vestre Mark af Hartkorn 1 Tde. 7 Skpr. 1 Alb. Ligesom Gaarden i enhver Henseende er solid og god, saaledes er den ogsaa for sin udmærkede Beliggenhed fortrinlig skikket til enhver Næringsdrift, men fornemlig til Farveri, Brænderi eller Kjøbmandshandel. Conditionerne, som ville blive fordeelagtige for Kjøberen, da en betydelig Deel af Kjøbesummen forventes at kunne blive henstaaende, erfares ved Auctionen, som afholdes i Gaarden. Lysthavende indbydes. Holstebroe, den 13de April 1838. J. Alrum.
Viborger Samler, 1838-04-24
Placat. Løverdagen den førstkommende 5te Mai, Eftermiddag Kl. 3, foretages Auction paa Raadhuset over en Deel for Skatter og Communeafgivter udpantet Løsøre, bestaaende af Chatoller, Skabe, en Deel forarbeidet Sølv, Stole, Borde, Dragkister, Sengklæder, Kjøkkentøi, Kobber, Messing og Tin, Heste og Vogne, m. M. mod Betaling ved Hammerslaget. Viborg, den 20de April 1838. E. Selmer, const. Frederik Ulrich Andreas Conradt Eberlin Landsoverrets- samt Hof= og Stadsrets=Assessor, Herredsfoged og Skriver i Fjends Nørlyng Herreder. Gjor vitterligt: at for mig andrager Henrich Jespersen, tjenende paa Ørslevkloster, ved befalet Sagfører, Landsoverretsprocurator F. Lykke, hvorledes han, efter dertil meddeelt kongelig allernaadigst Bevilling, af 31te Marts d. A., skal være beføiet til ved Rettens Dom at søge Mortification paa en af hans afdøde Broder Niels Jespersen, under 23de Juni 1803, til Madame Laurberg paa Nørkierudstædt og under Høislev Birketing den 6te Juli 1803 tinglæst 1ste Prioritets=Panteobligation, med Pant i den af Citanten senere eiede Gaard med Hartkorn 4 Tdr. 6 Skpr. i Aarup By, Høislev Sogn, Fiends Herred, oprindelig lydende paa 600 Rd. d. C., men hvorpaa der er afdraget og af Pantebogen udslettet 400 Rd. d. C., hvorimod den ovrige Rest er omskreven til 200 Rbd. Sølv og denne Omskrivning noteret i Pantebogen. Thi indstævnes derfor herved til uden Laugdag, som er afskaffet ved Forordn. 3die Juni 1796, at møde inden Fjends Nørlyng Herreders Ret, som holdes paa Viborg Raadhuus om Formiddagen Kl. 10, den første Tirsdag i SeptemberMaaned 1839, den eller de som maatte være i Besiddelse af fornævnte Panteobligation for deres havende Ret til samme at godtgjøre, eller i Mangel deraf at taale, at den ved Rettens Dom mortificeres og derefter af Pantebogen udslettes. Til Bekræftelse under min Haand og Embedssegl. Fiends=Nørlyng Herredscontoir. Viborg, den 23de April Eberlin. Fratis.
Viborger Samler, 1838-04-26
No. 53. 66 Aargang. alene privilegerede Kongelig allernaadigst Samler. Viborger Danmark og Hertugdømmene. Forsendes med Brevposten i 26 April 1838. Torsdagen den Redigeret af E. Nerenst, trykt og forlagt af N. P. Dons.
Viborger Samler, 1838-04-26
Udenlandske Efterretninger. Le Journal du Commerce berettede nylig, at den preussiske Oberst Kaiserling, Stabsofficier i Don Carlos's Hær, for Øieblikket befandt sig i Paris, havde erholdt Audients hos Grev Mole og havt en lang Samtale med ham. Strax derpaa gav La Charte de 1830, eller rettere Hr. Mole selv, hvis aldeles personlige Værkte dette Blad er, hiin Journal en Dementi, ved at nægte, ikke just Kaiserlings Nærværelse i Paris, men hans Audients. Men herpaa gjendriver J. du Commerce af 13de d. M. igjen den ministerielle Dementi med følgende Ord: Vi havde kunnet gaae endnu videre og have anført, ved hvem Hr. Kaiserling var indført hos Conseilspræsidenten. Herpaa følger en Liste over alle de mange i den senere Tid gjendrevne ministerielle Dementis. Et engelsk Blad meddeler af den "Nordiske Bie følgende Artikel, som det tillægger en halvofficiel Characteer, Reschid Pascha gaaer til Paris, for af det franske Cabinet at forlange Algiers Rømning eller en passende betydelig Skadesløsholdelses-Sum, hvorved Algier vilde blive Frankrigs retmæssige Eiendom. Reschid Pascha vil ikke forlade Paris, forinden han har faaet et bejaende Svar paa en af disse Fordringer. Denne Mission vil blive understøttet af en europæisk Regjering. Den tyrkiske Gesandt vil besøge Kongen af Neapel og Paven og ordne Handelsforbindelserne med Sardinien. Achmed Pascha, der igjen har vundet Sultanens Gunst, har faaet befaling til at udruste en Escadre for dermed at observere den franske Flaade. Admiral Roussin har befalet Admiral Gal lois, ikke at forlade Smyrnas Rhed. Fire engelske Linieskibe have forenet sig med den franske Flaade og begge Nationers Søfolk leve i det bedste Forhold med hinanden; men denne Enighed er kun en Følge af bestemte befalinger ovenfra, da man vil vise Orienten det inderlige Venskab, der hersker mellem de tvende Stater." (Le Constitutionel, der gjengiver denne Artikel, seer heri et Beviis for, at de absolute Magter spinde nye Jntriguer mod Frankrig.)
Viborger Samler, 1838-04-26
Le Messager meddeler følgende Skrivelse fra St. Petersburg af 25de Marts: En Ukas fra Keiser Nicolaus af 20de Marts, meddeelt i "den russiske Jnvalid," den russiske Armees officielle Journal, leverer et nyt Beviis for, at den circassiske Krig er meget mere ødelæggende for Rusland, end man i Almindelighed antager, og at Armeen ved Caucasus har Mangel paa Officierer. Denne Ukas indeholder følgende Bestemmelser: 1) De Officierer, der ville tage Tjeneste i Armeen ved Caucasus, erholde et heelt Aars Sold forud; 2) saalænge de tjene i denne Armee, skal den Sold, der sædvanligviis tilkommer enhver Grad, fordobbles; 3, foruden deres Sold skulle de erholde deres Reiseomkostninger erstattede; 4) deres Sold skal stipuleres i Papirpenge, men udbetales dem al pari i Sølv. Siden Bekjendtgjørelsen af denne Ukas, har Krigscancelliet erholdt en Mængde Ansøgninger fra Officierer, der søge Tjeneste ved Caucasus-Armeen. Man bemærker, at Krigsministeren fortrinligen lader sit Valg falde paa curlandske og lislandske Officierer, hvilke man med Rette anseer for de dueligste Officierer i den russiske Armee.
Viborger Samler, 1838-04-26
Man troer her, at Generallieutenant Baron Tolle der reiser til Tiflis, ikke just er bestemt til Commanden over Armeen ved Caucasus, men at han blot skal angive den Feldttogsplan som Generallieutenant Golowin i dette Aar skal følge. Man har sendt flere Kanonstøbere og Vaabenfabrikanter til Eriwan i Armenien. Alle disse Anstalter lade formode, at Rusland agter at føre Krigen med megen Kraft, og at dets Planer gaaer videre end til den blotte Erobring af Circassernes Land. Man behøver blot at tænke paa, hvor høiligen Keiseren stræber at gjøre sig den unge Schach af Persien, hvem han sender Officierer og Penge, forbunden."
Viborger Samler, 1838-04-26
Efterretninger fra Persien i Marts Maaned lyde saaledes: "Den 10de Febr. ankom Schachen af Persien, efterat han havde underkastet sig flere Kurder stammer, udenfor Herat med 60,000 Mand og 200 Kanoner, og Schachens Oncle, Statholderen af Daghestan, opfordrede Staden til Capitulation idet han lovede Alle, der havde taget Deel i Oprøret, fuldkommen Amnesti. Men Jndvaanerne erklærede, at de hellere vilde lade sig begrave under Stadens Ruiner, end igjen anerkjende Schachen som deres Overherre. Dette fornærmende Svar havde til Følge Stadens Jndslutning og Beleiring, som lededes af russiske Stabsofficierer, der til dette Øiemed havde erholdt Permission af deres Regjering. Ogsaa alle Batterier blive commanderede af russiske Officierer. Artilleriets Overlegenhed og især den i Schachens Hær herskende strenge Disciplin synes at gjøre Seieren viis. Hans Tropper bestaae af 25,000 Mand regulairt Jnfanterie, bevæbnet med Geværer og Bayonnetter, og exercerede paa europæiske Viis, af 5000 Mand regulairt Cavallerie, af 10,000 Md. Turcomanner, der fægte baade til Fods og til Hest, af 5000 Lesahiere, der danne en ridende Garde, af 10,000 Kurder, Tartarer og andre Roma der og af 5000 Md. Artillerie. Schachens Statholdere befinde sig med 100,000 (?) Mand i Kurdistan, hvor de holde den venstre Bred af Floden Herat besat. Den persiske Armee lider ingen Mangel hverken paa Penge eller Levnetsmidler. Fyrst Milik-Jtschmil, en af Schachens Ministre, underhandler i dette Øieblik om et Laan for sin Herre med Kjøbmændene i Astrachan og Bakn. Man forsikkrer, at Herats Forsvar ledes af nogle engelske Officierer, der uden deres Regjerings Tilladelse have taget Tjeneste hos Oprørerne. Personer, der nøie kjende Orienten, tilstaae, at de aldrig have seet Schachens Hær i en bedre Tilstand end nu, og at Handelen tager til og trives i Persien trods Borgerkrigen. Feth Ali Schach, den sidstafdøde Konge af Persien, havde den største Familie af Børn og Børnebørn, som vist nogen Mand i Verden har kunnet opvise. Hvormange Koner han ialt har havt, lader sig ikke angive, thi deels døde de, ligesom andre Koner, deels var Hs. Majestæt en Elsker af Afvexling i sit Harems Rosenhave, og bortfjernede gjerne de Blomster, som vare afflorerede. De Koner, som havde skjænket ham Sønner, gjorde han Undtagelser med de fik, for det meste, deres egne Huusholdninger. J Almindelighed havde han mellem 800 til 1000 Koner i sit Harem, og selv ved hans Død var endnu 700 tilbage. Med sine Koner havde han havt over 130 Sønner og halvandethundrede Døttre, og da disse Børn igjen tidligt giftede sig (som Skik og Brug er dertillands) saa havde Kongen ved sin Død efterladt sig et Afkom af circa 5,000 Jndivider.
Viborger Samler, 1838-04-26
J f. M. ankom et lille græsk Skib til Neapel, for, som det hed, at lade. Kort efter stak et stort rigtladet Kjøbmandsskib i Søen, hvorpaa det græske Skib, der endnu var uden Fragt, øieblikkelig satte efter det, indhentede det bag Capri, myrdede Mandskabet, borede Skibet isænk og seilede atter bort - og det udenfor en Hovedstads Havn, Antallet af de ved Oversvømmelsen i Pesth omkomne Mennesker er langtfra ikke saa stort, som man troede under den uhyre Forvirring. Jfølge de officielle Beretninger vare ikke flere end 127 Personer døde; i Hospitalerne er der kun 500 Syge. J Fængslerne druknede Jngen, heller ikke er det sandt, at den protestantiske Kirke styrtede ind; den var tvertimod et Tilflugtsted for Mangfoldige.
Viborger Samler, 1838-04-26
Foruden Osnabrück skulle 19 andre hannoverske Stæder ville indgaae med Protest til Forbundsdagen i Frankfurt imod Forfatningens Omstyrtning i Hannover.
Viborger Samler, 1838-04-26
En afdød engelsk Dommer, som var vant til at sige sin Mening reent ud, sagde engang til Juryen, Mine Herrer Eedsvorne, i dette Tilfælde er Retsbistandene fra begge Sider uforstaaelige, begge Parters Vidner fortjene ingen Tiltro, og Klageren saavelsom den Anklagede ere saa slette Personer, at det er mig ganske ligegyldigt, hvilken Dom de fælde.
Viborger Samler, 1838-04-26
Toldbetjentene i Paris ere nu usædvanlig hoflige; de hilse enhver Passagerer ved at tage Hatten, af. Den, der ikke paa samme Maade besvarer Hilsenen, anholdes som Fordægtig og undersøges. Det er nemlig beviist, at snue Smuglere i deres Hatte indføre Blærer med Brændeviin.
Viborger Samler, 1838-04-26
J Tulle (Correge) vilde en Tyv bryde ind hos en velhavende Herre. Denne vaagnede, stillede sig ved Vinduet, og da Tyven havde trykket samme ind, lod han en Flaske Champagner springe i Ansigtet paa ham, hvorved denne forskrækkedes i den Grad, at han styrtede ned fra Stigen og knuste Hovedet. Det er høist mærkværdigt, at der i de Ravstykker, som ere opskyllede af Østersøen, ofte findes indsluttet Jnsecter, hvis Slægt ikke hører hjemme i Europa, men have Brasilien og Nyholland til Fædreland.
Viborger Samler, 1838-04-26
J et americansk Blad læste man nylig følgende Avertissement: "White giver sig herved den Frihed at tilbyde sig for sine Landsmænd, som Candidat til Congressen. Tillige har jeg den Ære at tilføie, at der hos mig forfærdiges alle Slags Klædningsstykker, efter nyeste Mode og med muligste Hurtighed."
Viborger Samler, 1838-04-26
En Frineger vilde fra Newyork gjøre en Reise til Syden, men blev i Wafhington kastet i Fængsel som mistænkt for at være en undløben Slave. Da han imidlertid beviiste, at han virkelig var en Fri, solgte man ham, for at gjøre sig Arrest- og Undersøgelses Omkostninger betalte. – En sørgelig Parodi paa Friheden i det frie America.
Viborger Samler, 1838-04-26
Ved Petersborg Postcontoir er ansat 6 Censorer, som nu forøges med en Syvende; disse gjennemgaae alle Aviser og holde tilbage, hvad det russiske Publicum ei kan taale.
Viborger Samler, 1838-04-26
Kong Carl Johan har befalet Generalpostdirectionen at lade bygge et nyt Post-Dampskib paa 150 Hestes Kraft; man formoder, at det er bestemt til at aabne en Paketfart imellem Gothenborg og Hamborg. J mindre end 24 Timer vil det kunne naae Elben, og Fordelen af en saadan Forbindelse maa blive lige fordeelagtig for Sverrig og Hansestaden.
Viborger Samler, 1838-04-26
Jndenlandske Efterretninger. H. M. Kongen havde ved allerhøieste Rescript af 11te Novbr. f. A. paalagt den forenede Bankbestyrelse at afgive yderligere Betænkning i Anledning af en det nysnævnte Rescript medfulgt Erklæring af 3die Juni f. A. fra Generalprocureuren, Conferentsraad Ørsted, hvori han nærmere udvikler de Grunde, som efter hans Mening tale forden af ham tidligere yttrede Anskuelse, at det Beløb, Bankinstitutet i Altona har afgivet eller i Fremtiden haver at afgive, som de under Jnstitutet hørende bankpligtige Grundeieres Andeel i den paa Nationalbanken hvilende Seddelgield bliver at afkorte i den Seddelmasse, som Hans Majestæts Finantser i Overeensstemmelse med Bankoctroien og senere Bestemmelser have at godtgjøre ved Liqvidation i Land skatten. Under 2den d. har nu Bankbestyrelsen afgivet denne Betænkning, hvis Jndstilling til Slutning lyder saaledes: "J Henhold til alt Foranførte tillader undertegnede Nationalbankens forenede Bestyrelse sig i dybeste Underdanighed at indstille til Deres Majestæts allerhøieste Resolution: At det saavel fra Deres Majestæts Finantsers som fra Bankens Side maa ansees som en endelig Bestemmelse af den de 1/3 af Bankhæftelserne i Jorderne og Tienderne i Danmark paahvilende Forpligtelse til at dække Bankens Seddelgield, at der ved disse Hæftelsers Rente, som bliver at godtgjøre Yderne i Landskatten, skal foruden det endnu tilbagestaaende Beløb af Laanet 4de Februar 1820, godtgjøres Banken den Sum 11,329,265 Rbd. 26 s., at regne fra 1ste August sidstleden, saaledes at dette Beløb fra begge Sider, erkjendes at være Seddelgieldens rette Størrelse ved Begyndelsen af indeværende Bankaar. Dersom denne vor allerunderdanigste Jndstilling ei maatte vinde Deres Majestæts allerhøieste bifald, tillader den forenede Bestyrelse sig at gjentage sit tidligere allerunderdanigste Andragende: At denne Sag, det snareste muligt, maatte blive henviist til Afgjørelse ved Landets almindelige Domstole."
Viborger Samler, 1838-04-26
Den Deputerede Hr. Löck har i "Jtzehoer Wochenblatte meddeelt nogle Betragtninger med Hensyn til den forestaaende Stænderforsamling; han søger deri at modbevise den Paastand, at Stænderne ere unyttige, og ufrugtbart Penge- og Tidstab; thi de ere dog et Organ, hvorigjennem Folkets Klager, kunne naae Thronen, og den Tid vil komme, at Bønhørelse og Svar ikke udebliver. Kun maae Stænderne hylde Standhaftighed og Vedholdenhed, herpaa hviler Haabet om en bedre Fremtid. Hvad Regjeringen vil forelægge Stænderne er uvist, men disse kunne ei betvivle, at Finantsvæsenet, ifølge ovennævnte Princip, atter og allerførst maa tages under Overveielse; thi denne Gjenstand vil og kan aldrig nogen Forsamling forbigaae. Heri ere, og vistnok med Rette, Alle fuldkommen enige med ham. Dernæst nævner han Reform i de forskjellige Bestyrelsesgrene, Offentlighed ved Forhandlingerne, Communalsager osv. Tilsidst fremsætter han tre Ønsker: At man ikke vil spare paa Petitioner til Stænderne, at disse maa indkomme strax, for ved Tidens Fordeling at kunne komme i Betragtning. Dernæst, at man i disse maae fæste Blikket paa det Hele og ikke det Enkelte, og endelig, Enhver maa selv underskrive, om muligt, saa at det lovligt bliver bekræftet. "At befordre den gode Sag saa slutter han – er Øiemedet for min Bestræbelse, Maalet for mit Ønske og ingen anden er min Hensigt.,J den slesvigske Anstalt for Afsindige ere fra 1ste October 1833 til 1ste October 1837, det 17de Aar. siden Jnstitutet blev aabnet, 40 Patienter optagne i samme, nemlig 29 af Mandkjøn og 11 af Qvindekjøn, af hvilke 6 af hine og 3 af disse hørte til den dannede Classe, de øvrige til Almueclassen. J samme Tidsrum ere 16 udgaaede som Helbredede, 3 sendte tilbage uden at være helbredede, og 10 døde.
Viborger Samler, 1838-04-26
Antallet af Patienter var den 30te Septbr. f. A. 197, nemlig 137 af Mandkjøn og 60 af Qvindekjøn. Heriblandt vare fra Holsteen 89, fra Slesvig 88, fra Lauenborg 3, fra Danmark 10, og 7 fra Udlandet. J de siden Stiftelsens Oprettelse forløbne 17 Aar ere i det Hele 655 Jndivider deri optagne, 193 udgaaede som helbredede, 129 tagne tilbage uden at være helbredede og 136 døde. Anstaltens Total Jndtægt beløb sig til 33,561 Rbd. 48 Sk. rede Sølv; Total-Udgivten var 31,609 Rbd. 17 3/4 Sk. r. S., som fradraget den foranførte Jndtægtssum giver en Beholdning af 1,952 Rbd. 30 3/2 Skr. S.
Viborger Samler, 1838-04-26
Fra Eutin meldes den 5te April, at der i disse Dage foretages en ny Folketælling i Fyrstendommer Lübeck, man antager, at den er bleven nødvendig ved Landets projecterede Tiltrædelse til det holsteenske Toldsystem. J Juni 1835 var Jndvaanernes Antal 19700.
Viborger Samler, 1838-04-26
Den Berlingske Tidende gjør opmærksom paa, at Hr. Regimentschirurg Starck i Kjøbenhavn allerede har heldigen foretaget fjorten Operationer af Klump fødder, og at han foretager denne Operation imod ethvert Slags Klumpfødder og i enhver Alder. Af Hr. Fr. Schaldemose er med det første Hefte. af Semilassos (Fyrst Pukler Muskaus) Reise i Africa begyndt en Samling Oversættelser af de nyeste og bedste Reisebeskrivelser i fremmede Sprog.
Viborger Samler, 1838-04-26
Da dette Slags Læsning fortrinsviis forener det Nyttige med det Behagelige og Udgiveren, som bekendt, forstaaer de fleste nyere Sprog og altsaa er istand til at oversætte de af ham til Oversættelse valgte Værker fra Originalsproget, vil dette Foretagende. neppe favne Understøttelse af Publicum. (Ove Th. Av.)¬
Viborger Samler, 1838-04-26
J Kbhavns Adresseavis sees bekjendtgjort Planen til en allernaadigst tilladt Bortlodning af qvindelige Haandarbeider, bestaaende af gode og nyttige Ting, hvorved mange Mennesker sættes i Virksomhed og som retter sig efter Classelotteriets Gevinster. Dette Lotterie, der anbefaler sig i industriel Henseende, har to Afdelinger, nemlig eet for Damer og eet for Herrer. Entrepreneuren for samme, der boer i Kjøbenhavn, vil paa flere Steder antage paalidelige Mænd til Commissionairer.
Viborger Samler, 1838-04-26
Jfølge Cancelliets Resolution vil en Procuraror blive ansat i Lollands=Falsters Stift, med Forpligtelse til at tage Bopæl i Mariboe. Ansøgninger derom kunne indgives i Løbet af 6 Uger.
Viborger Samler, 1838-04-26
J "Sjællandsposten, findes efterfølgende Bøn og Opfordring, som Jndsendersken, paa Grund af hendes smaae Omstændigheder," beder samtlige Avis udgivere gratis at optage: "Jeg Undertegnede, der ikke kjender min Herkomst, tillader mig herved at bede min Moder, der efter al Formodning lever endnu, at skjænke mig blot en eneste Samtale af Aarsager, som jeg nærmere skal anføre. For at den mig saa kjære Vedkommende ganske kan gjenkiende mig, vil jeg der fremsætte de nærmere Omstændigheder, min Fødsel og Opdragelse vedkommende. Jeg blev født i Fødselstiftelsen, i Kjøbenhavn den 10de Juni 1801 og døbt den 16de samme Maaned med Navnet Josephine Arkinson. Umiddelbart derefter blev jeg udsat paa Landet hos Huusmand Christen Jensen i Jyderup og blev, da jeg havde opnaaet en passende Alder, confirmeret i Jyderup Kirke af Pastor Gjønsche, hvorefter jeg kom ud at tjene, indtil jeg for 11 Aar siden blev gift med Sømand Kærkmann. – Da jeg utallige Gange har angret, at jeg ikke modtog min Moders Tilbud dengang hun i Aaret 1818 lod mig hente til Kjøbenhavn, for paa Fødselstiftelsen at tale med mig, saa haaber jeg, uagtet det maatte saare en Moders Hjerte, at hun dog beregner, hvad Jndtryk det maatte gjøre paa et, paa Landet blandt Bønder opdraget, trettenaarigt Pigebarn, at see en fremmed ubekjendt Dame for sig, og at den moderligste Jndbydelse, de smukkeste Klæder ikke kunde opveie mod den barnlige Attraa efter at vende tilbage til det vanlige Hjem – dette ter jeg haabe man vil henregne til Barnets Enfoldighed og Opdragelse. Siden den Tid har jeg ei været saa lykkelig at see og tale med min Moder, men nu, da jeg selv er Moder til 6 umyndige Smaa, og vor Forfatning er saa trykkende og ublid, hvilken især denne strænge Vinter betydelig har forværret, saa bønfalder jeg min ubekjendte Moder, da det sikkerlig har været hendes Hensigt at berede mig en blid Fremtid, at hjælpe sit Barn i Nøden. Josehine Kærkmann."
Viborger Samler, 1838-04-26
Døde. Kjøbenhavn: Catechet Gustav Jacob Schaarup, Aar. – Frederiksberg, Snedkermester N. Mondrup, 93 ar. - Vestindien, Ferdinand v. Bergen, 33 Aar; Forvalter Hans F. Holm, 36 Aar. - Cette: Frøken Emilie F. Frisch, 18 Aar. – Krummerup Skole: Enke efter Karethmager Niels A. Schmidt i Kbhavn., Mad. Birthe Marie Schmidt, 1. Nyborg, 86 Aar. - Odense Bispegaard, Frøken Elfride Faber, 12 Aar. – Veile, Skolelærer Hans Godt, 44 Aar. - Kjørup. Enkemadame Elisabeth Sophie Borgen, f. Colding, 28 Aar - Aalborg: Consul J. L. Hollenius, 49 Aar.